Nå er det nå!

Nå er det nå! er et norsk barne-tv-program med Thomas Numme og senere Rebekka Karijord som programleder. Serien ble først sendt på NRK i 2000. Lignende konsepter finnes i Danmark (NU er det NU), Sverige (Nu är det nu) og Finland (SanoNYT), som er skapt i samarbeid med den norske serien.

Seriens programleder spiller en «sprø forsker» som bor i et kråkeslott, Kråkeslottet. Første programleder for serien var Thomas Numme, mens Rebekka Karijord tok over rollen i januar 2001.

Produksjon 
Nå er det nå! ble produsert i løpet av sommeren 1999 av selskapet Nordmagi, som er et nordisk samarbeid som ble til for å forhindre at utenlandske tegnefilmgiganter skulle ta over all barne-tv-produksjon. Samarbeidet betydde at de fire nordiske landene (I denne sammenhengen: Norge, Danmark, Sverige og Finland) lager egne innslag som vises i lignende programmer i alle landene involvert. Et av Sveriges innslag var «Minidetektivene»-segmentet. Hvert land har også sin egen programleder.

Serien ble laget for barn mellom fire og åtte år.

Segmenter 

 «Hundeplaneten»
 «Minidetektivene» (Sverige)
 «Og Valdemar, Og Yrsa» (Danmark)
 «Ørneredet» (Norge, spilt inn på Høyenhall, i Bekkeveien 11)

Referanser

Eksterne lenker 
 

NRK Barne-TV
Norske TV-serier fra 2000-årene